Απόφαση της Μεικτής Επιτροπής του ΕΟΧ

αριθ. 118/2002

της 27ης Σεπτεμβρίου 2002

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα Ι της συμφωνίας τροποποιήθηκε με την απόφαση αριθ. 78/2002 της Μεικτής Επιτροπής του ΕΟΧ, της 25ης Ιουνίου 2002(1).

(2) Απόφαση 2001/746/ΕΚ της Επιτροπής, της 17ης Οκτωβρίου 2001, για παροχή συμπληρωματικών εγγυήσεων σχετικά με τη νόσο του Aujeszky για τους χοίρους που προορίζονται για ορισμένα μέρη του εδάφους της Γερμανίας καθώς και για την τροποποίηση των αποφάσεων 93/24/ΕΟΚ, 93/244/ΕΟΚ και 2001/618/ΕΚ(2) πρέπει να ενσωματωθεί στη συμφωνία.

(3) Η απόφαση 2001/808/ΕΚ της Επιτροπής, της 14ης Νοεμβρίου 2001, για την τροποποίηση της απόφασης 2001/296/ΕΚ όσον αφορά τον κατάλογο των εγκεκριμένων εργαστηρίων για τον έλεγχο της αποτελεσματικότητας των αντιλυσσικών εμβολίων σε ορισμένα οικόσιτα σαρκοφάγα(3) πρέπει να ενσωματωθεί στη συμφωνία.

(4) Η απόφαση 2001/867/ΕΚ της Επιτροπής, της 3ης Δεκεμβρίου 2001, σχετικά με την τροποποίηση της οδηγίας 90/539/ΕΟΚ του Συμβουλίου όσον αφορά τα υγειονομικά πιστοποιητικά για τις ενδοκοινοτικές συναλλαγές πουλερικών και αυγών για επώαση(4) πρέπει να ενσωματωθεί στη συμφωνία.

(5) Η απόφαση 2001/905/ΕΚ της Επιτροπής, της 18ης Δεκεμβρίου 2001, σχετικά με την έγκριση του υποβληθέντος από το Βέλγιο και τις Κάτω Χώρες προγράμματος εξάλειψης της νόσου του Aujeszky, την παροχή συμπληρωματικών εγγυήσεων για τους χοίρους που προορίζονται για το έδαφος του Βελγίου και των Κάτω Χωρών, καθώς και για την τροποποίηση των αποφάσεων 93/244/EΟΚ και 2001/618/EΚ(5) πρέπει να ενσωματωθεί στη συμφωνία.

(6) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Το κεφάλαιο Ι του παραρτήματος I της συμφωνίας τροποποιείται σύμφωνα με το παράρτημα της παρούσας απόφασης.

Άρθρο 2

Τα κείμενα των αποφάσεων 2001/746/ΕΚ, 2001/808/ΕΚ, 2001/867/ΕΚ και 2001/905/ΕΚ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει στις 28 Σεπτεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 27 Σεπτεμβρίου 2002.

Για τη Μεικτή Επιτροπή του ΕΟΧ

Ο Πρόεδρος

Gunnar Snorri Gunnarsson

(1) ΕΕ L 266 της 3.10.2002, σ. 22.

(2) ΕΕ L 278 της 23.10.2001, σ. 41.

(3) ΕΕ L 305 της 22.11.2001, σ. 30.

(4) ΕΕ L 323 της 7.12.2001, σ. 29.

(5) ΕΕ L 335 της 19.12.2001, σ. 22.

(6) Δεν έχουν αναφερθεί συνταγματικές απαιτήσεις.

ΠΑΡΑΡΤΗΜΑ

της απόφασης αριθ. 118/2002 της Μεικτής Επιτροπής του ΕΟX

Το κεφάλαιο Ι του παραρτήματος Ι της συμφωνίας τροποποιείται ως εξής:

1. Στο σημείο 4 στο τμήμα 4.1 (οδηγία 90/539/ΕΟΚ του Συμβουλίου) και στο σημείο 3 στο τμήμα 8.1 (οδηγία 90/539/ΕΟΚ του Συμβουλίου) προστίθεται η ακόλουθη περίπτωση:

"- 32001 D 0867: Απόφαση 2001/867/ΕΚ της Επιτροπής, της 3ης Δεκεμβρίου 2001 (ΕΕ L 323 της 7.12.2001, σ. 29)."

2. Στο σημείο 64 (απόφαση 2001/618/ΕΚ της Επιτροπής) στο τμήμα 4.2 προστίθεται η ακόλουθη περίπτωση:

", όπως τροποποιήθηκε από:

- 32001 D 0746: Απόφαση 2001/746/ΕΚ της Επιτροπής, της 17ης Οκτωβρίου 2001 (ΕΕ L 278 της 23.10.2001, σ. 41)."

3. Στο σημείο 64 (απόφαση 2001/618/ΕΚ της Επιτροπής) στο μέρος 4.2 προστίθεται η ακόλουθη περίπτωση:

"- 32001 D 0905: Απόφαση 2001/905/ΕΚ της Επιτροπής, της 18ης Δεκεμβρίου 2001 (ΕΕ L 335 της 19.12.2001, σ. 22)."

4. Στο σημείο 62 (απόφαση 2001/296/ΕΚ της Επιτροπής) στο τμήμα 4.2 προστίθεται η ακόλουθη περίπτωση:

", όπως τροποποιήθηκε από:

- 32001 D 0808: Απόφαση 2001/808/ΕΚ της Επιτροπής, της 14ης Νοεμβρίου 2001 (ΕΕ L 305 της 22.11.2001, σ. 30)."

5. Μετά το σημείο 50 (απόφαση 2001/576/ΕΚ της Επιτροπής), στο μέρος 4.2 υπό τον τίτλο "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ", παρεμβάλλεται το ακόλουθο σημείο:

"51. 32001 D 0905: Απόφαση 2001/905/EΚ της Επιτροπής, της 18ης Δεκεμβρίου 2001, σχετικά με την έγκριση του υποβληθέντος από το Βέλγιο και τις Κάτω Χώρες προγράμματος εξάλειψης της νόσου του Aujeszky, την παροχή συμπληρωματικών εγγυήσεων για τους χοίρους που προορίζονται για το έδαφος του Βελγίου και των Κάτω Χωρών, καθώς και για την τροποποίηση των αποφάσεων 93/244/EΟΚ και 2001/618/EΚ (ΕΕ L 335 της 19.12.2001, σ. 22)."